Egon Vee-Haugen

Egon Vee-Haugen (født 17. desember 1954 i Øvre Årdal, Sogn og Fjordane) er en norsk tidligere vektløfter, som blant annet har vunnet to nordiske mesterskap, seks NM-gull og én kongepokal. Han har studert ved Norges idrettshøgskole og arbeidet i DNB.

I forbindelse med vektløfter-VM i Moskva 28. oktober 1983, hvor han kom på 13.-plass og satte nye personlige rekorder, ble Vee-Haugen avslørt for dopingbruk. Han var på dette tidspunktet ansatt i Norges Vektløfterforbund som utdanningskonsulent, med ansvar blant annet for antidopingopplysning. Vee-Haugen nektet ikke for dopingbruken, og forklarte at han hadde startet med testosteron-sprøyter rett før VM, for å forsøke å kvalifisere seg til OL. Han forklarte at hadde tatt sprøyter i halvannen måned, og sluttet med sprøytene ti dager før VM startet.http://web.retriever-info.com/services/archive/displayDocument?documentId=020002198311300256&serviceId=2 I april 1986 uttalte Vee-Haugen til Aftenposten at han ikke angret på dopingbruken, og at han ville gjort det samme igjen i en tilsvarende situasjon.http://web.retriever-info.com/services/archive/displayDocument?documentId=020002198604050159&serviceId=2

Som følge av dopingbruken ble Vee-Haugen utstengt i to år fra internasjonale vektløfterstevner (frem til 28. oktober 1985). Nasjonalt ble han utestengt fra all idrett i to år og åtte måneder (frem til 1. juli 1986). Dette var den strengeste straffen domsutvalget i Norges Idrettsforbund noen gang hadde avsagt i forbindelse med dopingbruk.http://web.retriever-info.com/services/archive/displayDocument?documentId=020002198401210021&serviceId=2 Vee-Haugen, som var på tampen av sin karriere da han ble tatt for dopingbruk, kom aldri tilbake til toppidretten etter utestengelsen. Han gjorde imidlertid comeback som veteran-løfter i 2011, etter 28 år på sidelinjen. Han er fortsatt aktiv, i en alder av 61 år.

 Resultater og meritter i vektløfting  

 NM i vektløfting 

 År  Stevne  Sted  Klasse  Plassering  Press  Rykk  Støt  Sammenlagt 1983  NM  Stavanger  -90 kg  1.-plass (kongepokal)  -  145 kg  180 kg  325 kg 1982  NM  Grenland  -90 kg  1.-plass  -  150 kg  187,5 kg  337,5 kg 1981  NM  Vigrestad  -82,5 kg  1.-plass  -  130 kg  160 kg  290 kg 1980  NM  Trondheim  -82,5 kg  -  -  125 kg  -  - 1978  NM  Sarpsborg  -90 kg  1.-plass  -  140 kg  175 kg  315 kg 1977  NM  Florø  -82,5 kg  1.-plass  -  125 kg  155 kg  280 kg 1976  NM  Fredrikstad  -82,5 kg  2.-plass  -  135 kg  165 kg  300 kg 1975  NM  Trondheim  -82,5 kg  2.-plass  -  135 kg  160 kg  295 kg 1974  NM  Kristiansand  -82,5 kg  2.-plass  -  130 kg  160 kg  290 kg 1973  NM  Gjøvik  -82,5 kg  1.-plass  -  125 kg  155 kg  280 kg 1972  NM  Fredrikstad  -75 kg  2.-plass  110 kg  110 kg  140 kg  360 kg 1971  NM  Oslo  -75 kg  5.-plass  105 kg  105 kg  132,5 kg  342,5 kg

 Referanser 

Kategori:Norske vektløftere
Kategori:Dopingsaker i vektløfting
Kategori:Fødsler i 1954
Kategori:Kongepokalvinnere i vektløfting
Kategori:Alumni fra NIH